บลจ.ทิสโก้’ รายได้125ล. ทะยาน26%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — บลจ.ทิสโก้ กวาดรายได้งวดไตรมาสสอง 125 ล้านบาท เพิ่มขึ้น 26% สินทรัพย์รวมพุ่ง 4,000 ล้านบาท เติบโต 35%
รายงานข่าวจากบริษัทหลักทรัพย์ จัดการกองทุน (บลจ.) ทิสโก้ เปิดเผยว่า บลจ.ทิสโก้มีรายได้ค่าธรรมเนียมพื้นฐานจากธุรกิจจัดการกองทุนในไตรมาส 2 ปี 2553 เท่ากับ 152.26 ล้านบาท เพิ่มขึ้น 31.74 ล้านบาท หรือ 26.3% เมื่อเทียบกับช่วงเวลาเดียวกันของปีก่อน ตามการขยายตัวของสินทรัพย์ภายใต้การบริหารและการออกกองทุนที่หลากหลาย ที่สอดคล้องกับความต้องการของตลาด
อย่างไรก็ตาม ค่าธรรมเนียมผันแปรจากผลประกอบการของกองทุนในระหว่างปีลดลงตามสภาวะตลาดทุนที่มีความผันผวนอย่างมาก ส่งผลให้รายได้ค่าธรรมเนียมโดยรวมของธุรกิจจัดการกองทุนในไตรมาสนี้ลดลงจาก 198.44 ล้านบาท ในไตรมาส 2 ปี 2552 มาเป็น 124.58 ล้านบาทในไตรมาส 2 ปี 2553
ทั้งนี้ บลจ.ทิสโก้มีสินทรัพย์ภายใต้การบริหาร ณ วันที่ 30 มิ.ย. 2553 มูลค่า 134,449.17 ล้านบาท เพิ่มขึ้น 4,515.79 ล้านบาท หรือ 35% เมื่อเทียบกับสิ้นไตรมาสแรกปี 2553 และมีส่วนแบ่งตลาด ณ วันที่ 31 พ.ค. 2553 เป็นอันดับที่ 6 อยู่ที่ 54% 
ขณะที่ภาวะตลาดโดยรวมของธุรกิจจัดการกองทุนทั้งระบบ ณ วันที่ 31 พ.ค. 2553 เพิ่มขึ้นจากวันที่ 31 มี.ค. 2553 จำนวน 2,798.38 ล้านบาท หรือ 0.1% เท่านั้น
ดังนั้น ในส่วนของธุรกิจกองทุนสำรองเลี้ยงชีพของ บลจ.ทิสโก้ มีส่วนแบ่งตลาดเป็นอันดับ 2 อยู่ที่ 14.1% กองทุนส่วนบุคคลมีส่วนแบ่งตลาดอันดับ 2 อยู่ที่ 17.2% และกองทุนรวมอยู่ที่อันดับ 14 โดยมีส่วนแบ่งตลาด 10% โดยประเภทสินทรัพย์สุทธิภายใต้การบริหารของ บลจ.ทิสโก้ แบ่งเป็นกองทุนสำรองเลี้ยงชีพ 56% กองทุนส่วนบุคคล 31.2% และกองทุนรวม 12.3%